b'\n_START_ARTICLE_\nSerpukhov\n_START_SECTION_\nHistorie\n_START_PARAGRAPH_\nByen, der har eksisteret siden 1300-tallet, blev omdannet til en f\xc3\xa6stning i 1500-tallet for at beskytte Moskva mod syd. Allerede under Det store m\xc3\xb8de ved Ugra-floden, var byen st\xc3\xb8ttepunkt for Storfyrstend\xc3\xb8mmet Moskvas h\xc3\xa6r under storfyrst Ivan III. Efter v\xc3\xa6ksten af det russiske imperium mod syd udviklede den sig til en handelsby og et religi\xc3\xb8st centrum blandt andet med de to klostre i deres n\xc3\xa6rhed: Vladytjnyj- og Vysotskij-klosteret. I l\xc3\xb8bet af 1800-tallet blev byen et center for tekstilindustri. I sovjet-tiden blev industrien udvidet, og omfatter i dag maskinteknik, m\xc3\xb8bler og t\xc3\xb8jproduktion.'